James Collett
        
         (den yngre)
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Trelast- og treforedlingsindustri – historie
James Collett var en norsk forretningsmann. Han arvet en av Christianias største formuer gjennom handelsvirksomheten hans farfar James Collett (1655–1727) hadde grunnlagt med basis i trelasteksport. Collett drev fra 1755 virksomheten videre, sammen med Morten Leuch (1732–1768), gjennom firmaet Collett & Leuch. Firmaet hadde store skogeiendommer i blant annet Trysil og Enebakk (Flateby-godset), dessuten sagbruk i Enebakk, Fet, Nittedal og ved Akerselva.
Collett engasjerte seg i en rekke fabrikkprosjekter, men de fleste var tapsbringende, og ved hans død var handelshusets formue skrumpet betydelig inn. Privat arbeidet han aktivt for Christianias ve og vel på mange områder og engasjerte seg sterkt i byens musikk- og teaterliv (se Grændsehaven).Han var far til John Collett. Les mer i Store norske leksikon James Collett i Norsk biografisk leksikon slekten Collett